ธปท.รับศก.ไตรมาส3โตต่ำกว่าคาด
ธปท.รับภาวะเศรษฐกิจไตรมาส 3 โตต่ำกว่าคาด แต่ทั้งปีจะโตต่ำกว่า1.5% หรือไม่รอมกนง.ถกประเมิน5พ.ย.นี้
31 ต.ค. 2557

ธปท.รับภาวะเศรษฐกิจไตรมาส 3 โตต่ำกว่าคาด แต่ทั้งปีจะโตต่ำกว่า1.5% หรือไม่รอมกนง.ถกประเมิน5พ.ย.นี้
นางรุ่ง มัลลิกะมาส ผู้อำนวยการอาวุโส ฝ่ายนโยบายเศรษฐกิจการเงิน ธนาคารแห่งประเทศไทย (ธปท.) แถลงภาวะเศรษฐกิจในเดือนก.ย.และสิ้นไตรมาส 3 ที่ผ่านมาว่า เศรษฐกิจไทยในไตรมาส 3ยังโตช้าหว่าที่ธปท.คาดไว้ โดยการบริโภคภาคเอกชนขยายตัวได้ตามการใช้จ่ายในหมวดสินค้าคงทน แต่โดยรวมยังโตได้ไม่มากนักเพียง 0.5% จากไตรมาสก่อน 0% เนื่องจากหนี้ภาคครัวเรือนยังสูง บวกกับสินค้าเกษตรราคาต่ำ ด้านการใช้จ่ายภาครัฐก็ยังทำได้น้อยกว่าที่คาดไว้ แต่การเบิกจ่ายเงินลงทุนปรับดีขึ้นบ้าง จากการเร่งเบิกจ่ายในช่วงสิ้นปีงบประมาณ
ขณะที่ การลงทุนภาคเอกชนยังทรงตัวในระดับต่ำ ทั้งการลงทุนในภาคการก่อสร้างและเครื่องจักร และอุปกรณ์ เนื่องจากอุปสงค์หรือความต้องการซื้อสินค้าโดยรวมยังต่ำกว่าปกติ ส่งผลให้การลงทุนไตรมาสนี้ยังติดลบ 1.7% หดตัวลงจากไตรมาสก่อนหน้าที่ 0.1% ส่วนการส่งออกสินค้ายังอ่อนแอขยายตัวติดลบ 2.7% จากไตรมาสก่อนหน้าติดลบที่ 0.2% ซึ่งสอดคล้องกับการผลิตอุตสาหกรรมเพื่อการส่งออกที่ยังไม่มีการผลิตเพิ่มขึ้น อย่างไรก็ดีภาคการท่องเที่ยวปรับดีขึ้นอย่างค่อยเป็นค่อยไปจากการกลับมาเที่ยวไทยของนักท่องเที่ยวในเอเซีย
“เศรษฐกิจไตรมาส 3 ต่ำกว่าที่เราคาด แต่จากผลสำหรวจภาคธุรกิจยังมองว่าในช่วงสิ้นปีและต้นปีหน้าเศรษฐกิจยังน่าจะดีขึ้นเรื่อยๆ แต่ธปท.ต้องรอดูติดตามดู ส่วนภาวะเศรษฐกิจเป็นแบบนี้จะทำให้อัตราการเติบโตปีนี้เราโตต่ำกว่าที่คาดไว้ 1.5% หรือไม่ ยังไม่สามารถตอบได้ ต้องรอคณะกรรมนโยบายการเงิน(กนง.)พิจารณาในประชุมในวันที่ 5 พ.ย.นี้” นางรุ่งกล่าว
นางรุ่ง กล่าวว่า สำหรับภาวะเศรษฐกิจเดือนก.ย.ที่ผ่านมาปรับดีขึ้นจากเดือนก่อนหน้า แต่ในภาพรวมการฟื้นตัวยังช้า อย่างไรก็ดีเสถียรภาพในประเทศอยู่ในเกรฑ์ดี อัตราการว่างงานเดือนนี้ต่ำที่ 0.8% ขระที่เงินเฟ้อลดลงต่อเนื่องตามราคาพลังงานที่ปรับลดลง ส่วนเสถียรภาพในต่างประเทศเดือนนี้ขาดดุลเล็กน้อย 862 ล้านเหรียญสหรัฐ เพราะเดือนนี้มีการนำเข้าสูง โดยพาะนำเข้าทองคำ แต่ทุนสำรองระหว่างประเทศยังสูงเมื่อเทียบกับหนี้ระยะสั้นในต่างประเทศ